हाथाय-गलाफोराव गोरलैयै बायनो मोनसै। रांनिल’ बाहादुरि जाबाय। गोदो जों उन्दैब्ला साख्रिआवला आइजोफोरा साख्रिनिफ्राय फैनायनि उनावबो सम मोनब्लानो जि दानायखौ जों नुबोदोंमोन। नाथाय दिनै बर’ आइजोफोरा नआव जि दाला। गोसोयाव फैदों दाबो बर’नि सासे थुनलाइगिरि उथरा बसुमतारीआ गाव फरायसालिनि फोरोंगिरिनि साख्रि मावसे मावनानैबो फरायसालि गखांबा नआव फैनानै दसे जि दायो। बिथाङा बुङो साख्रि मावनानै बाब्ला मा जानो, जि दानाय हारिमुखौ लाखिनांगोन। नङाबा माथो बर’ हारिनिफ्राय गोमा लांगोन बुंनायाव गोसोआव सु हाबनाय बादि खें मोनो। बावगार लांमारसिगोन नामा बर’ आइजोफोरा जि दानाय हारिमुखौ ? नै दाखालै मिथिबावदोंदि कक्राझार थावननि सानजा फारसे थानाय नायगाव सेराव गामिनि 90 जौखोन्दो सुबुंफोरानो एमफौ लाथा फिसियो आरो फिथोब फानो।